LeserbrevDette er et debattinnlegg. Innlegget gir uttrykk for skribentens holdninger.Venstre har lagt lista ved å ta konsekvensene av rusreformutvalgets anbefalninger. De partiene som ikke ønsker en kunnskapsbasert ruspolitikk ber Venstre derfor forlate regjeringen - et utgangspunkt som Fremskrittspartiets Geir Stenseth prøver å latterliggjøre.

Musa og elefanten

At Stenseth fremstår lite sammenhengende i sin kritikk, kommer ikke som noen overraskelse. Rusreformutvalgets rapport har så til de grader sparket beina under forutsetningene forbudet bygger på at de politikerne som insisterer på straff bare fremstår mer og mer bakstreverske.

Stenseth tilhører åpenbart den kategorien. Dog, han bør være noe mer respektfull for Venstres posisjon. Rusreformutvalgets rapport konkluderer nemlig ikke bare med at straff er uegnet: Den ser også på menneskerettighetsbildet, og finner at «å endre innretningen av nasjonal narkotikapolitikk fra straff til helse, gjennom en avkriminalisering av bruk og innehav og innføring av helserettede tiltak som reaksjon på narkotikabruk vil bidra til at Norge bedre respekterer og oppfyller innbyggernes rett til helse.»

Januar = leverkrise

Narkotika skal være ulovlig

De samme konklusjonene gjøres gjeldene også når det kommer til Barnekonvensjonen og befolkningens rett til privatliv, og motstanderne av reform kan derfor ikke lenger agitere for befolkningsforfølgelse uten at de utsetter seg for konstitusjonelt ansvar.

Som rapporten sier mer om, påhviler bevisbyrden nå de som vil nekte selvbestemmelse i disse spørsmålene, og Venstre gjør derfor klokt i å legge lista ved utvalgets anbefalinger. Alt annet blir å motarbeide realiseringen av konvensjonsmessige forpliktelser. Det blir å se vekk fra et ignorert rettighetsbilde, og Frp bør heller gå i seg selv enn å gi sin tilslutning til en politikk som har vist seg å bygge på totalitære premisser.